cyanic-selkie/wikianc huggingface dataset:
Φερντινάν Κενισσέ
Βιβλιογραφία
James S. Curlin, Ferdinand Quénisset: Pioneering Astrophotographer, Παρίσι, 2022. ISBN 978-2-9576244-0-9
Wiki συντακτικό σήμανσης
Προτυποποίηση
Η Creole είναι μια προσπάθεια για μια "κοινή βίκι γλώσσα σήμανσης που να μπορεί να χρησιμοποιηθεί σε διάφορα Wikis". Υπάρχουν μια σειρά από μηχανές βίκι που έχουν εφαρμόσει την Creole. Η Version 1.0 της συγκεκριμένης γλώσσας εκδόθηκε τον Ιούλιο του 2007.
Φερντινάν Κενισσέ
Εξωτερικοί σύνδεσμοι
Κατηγορία:Γάλλοι αστρονόμοι
Wiki συντακτικό σήμανσης
Εξωτερικοί σύνδεσμοι
Κατηγορία:Γλώσσες σήμανσης-μορφοποίησης Κατηγορία:Βίκι λογισμικό
Δώρα Αυγέρη
Η Δώρα Αυγέρη (γενν. 21 Φεβρουαρίου 1973) είναι Ελληνίδα πολιτικός και δημοσιογράφος, εκλεγμένη με τον ΣΥ.ΡΙΖ.Α.
Βιογραφία
Γεννήθηκε στις 21 Φεβρουαρίου 1973 στη Θεσσαλονίκη. Σπούδασε νομική στο Αριστοτέλειο Πανεπιστήμιο Θεσσαλονίκης και έχει μεταπτυχιακό στη Δημοσιογραφία και ΜΜΕ από το ίδιο πανεπιστήμιο.
Στις βουλευτικές εκλογές 2019 εξελέγη βουλευτής Β' Θεσσαλονίκης. Είναι αναπληρώτρια τομέαρχης εσωτερικών (Μακεδονίας και Θράκης) του ΣΥ.ΡΙΖ.Α. Είναι μέλος της Διαρκούς Επιτροπής Δημόσιας Διοίκησης, Δημόσιας Τάξης και Δικαιοσύνης, της Ειδικής Μόνιμης Επιτροπής Ελληνισμού της Διασποράς και της Κοινοβουλευτικής Συνέλευσης Γαλλοφωνίας.
Έχει εργαστεί στις εφημερίδες "Μακεδονία", "Θεσσαλονίκη", σε περιοδικά και ραδιοφωνικούς σταθμούς, στο "tvxs.gr" και στην ΕΡΤ3. Το 2015-2019 ήταν αρχισυντάκτρια και παρουσιάστρια της εκπομπής "Επικοινωνία". Το 2017 βραβεύτηκε για τη συνεισφορά της στην ανάπτυξη της Γεωργιανής διασποράς στο εξωτερικό με το "Βραβείο Γεωργιανής Διασποράς" στην κατηγορία "Ξένοι φίλοι της Γεωργίας", στην Τιφλίδα, για την ενασχόλησή της με τα προβλήματα, τις ιδιαιτερότητες και τον πολιτισμό των Γεωργιανών στην Ελλάδα.
Είναι νυμφευμένη με τον τηλεοπτικό σκηνοθέτη Αλεξάντερ Κάντερ-Μπαξ. Ομιλεί αγγλικά και γαλλικά.
Παραπομπές
Κατηγορία:Ελληνίδες δημοσιογράφοι Κατηγορία:Βουλευτές Β΄ Θεσσαλονίκης Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Έλληνες πολιτικοί του 21ου αιώνα
Ο Γουίνι το Αρκουδάκι (ταινία, 2011)
Ο Γουίνι το Αρκουδάκι (πρωτότυπος τίτλος: Winnie the Pooh) είναι αμερικανική ταινία μιούζικαλ κινουμένων σχεδίων του 2011 σε παραγωγή της Walt Disney Animation Studios και διανομή από την Walt Disney Pictures. Αποτελεί την 51η ταινία κινουμένων σχεδίων μεγάλου μήκους της Disney και είναι εμπνευσμένη από τις ιστορίες του Α. Α. Μιλν που έχουν ως πρωταγωνιστή τον Γουίνι. Η ταινία αποτελεί μέρος της σειράς του Γουίνι και είναι η πέμπτη κινηματογραφική κυκλοφορία αυτής συνολικά και η δεύτερη των Walt Disney Animation Studios.
Οι Τζιμ Κάμινγκς και Τράβις Οάτις επιστρέφουν για τους ρόλους τους ως Γουίνι & Τίγρης και Γουρουνάκι αντίστοιχα, καθώς οι νεοαφιχθέντες Τομ Κένι, Γκρεκ Φέργκιουσον, Μπαντ Λάκι και Κρίστεν Άντερσον-Λόπεζ χαρίζουν τις φωνές τους στους Λαγό, Κουκουβάγια, Γκαρή και Κάνγκα αντίστοιχα. Στην ταινία, οι κάτοικοι του Δάσους των Γαλάζιων Ονείρων ξεκινούν μια προσπάθεια για να σώσουν τον Κρίστοφερ Ρόμπιν από ένα φανταστικό τέρας, ενώ ο Γουίνι προσπαθεί να αντιμετωπίσει την πείνα του για μέλι. Η ταινία είναι σε σκηνοθεσία των Στίβεν Τζ. Άντερσον και Ντον Χολ και προσαρμοσμένη στα βιβλία του Μιλν. Επικεφαλής της συγγραφικής ομάδας ήταν ο Μπέρνι Μάτινσον, η παραγωγή έγινε από τους Πίτερ Ντελ Βέχο, Κλαρκ Σπένσερ, Τζον Λάσιτερ και Γκρεκ Σοστ, ενώ τον ρόλο του αφηγητή είχε ο Τζον Κλιζ.
Η ταινία κυκλοφόρησε στις 15 Απριλίου 2011 στο Ηνωμένο Βασίλειο και στις 15 Ιουλίου 2011 στις Ηνωμένες Πολιτείες. Η παραγωγή της ταινίας ξεκίνησε το Σεπτέμβριο του 2009 με τον Λάσιτερ να ανακοινώνει ότι ήθελαν να δημιουργήσουν μία ταινία η οποία θα «ξεπερνούσε τις γενιές». Η ταινία περιλαμβάνει επίσης έξι τραγούδια από τους Κρίστεν Άντερσον-Λόπεζ και Ρόμπερτ Λόπεζ, καθώς και μια επανέκδοση του θεματικού τραγουδιού «Winnie the Pooh» των αδελφών Ρίτσαρντ και Ρόμπερτ Σέρμαν, από την ηθοποιό και μουσικό Ζόι Ντεσανέλ.
Η ταινία είναι αφιερωμένη στον Νταν Ριντ, ο οποίος είχε εργαστεί σε αρκετές ταινίες της Disney, συμπεριλαμβανομένων των Ο Αυτοκράτορας έχει κέφια και Το Κοτοπουλάκι, και απεβίωσε στις 25 Μαΐου 2010.
Πλοκή
Ο Γουίνι ξυπνά μια μέρα και ανακαλύπτει ότι του έχει τελειώσει το μέλι. Καθώς βγαίνει έξω για να ψάξει για μέλι, ανακαλύπτει πως ο Γκαρής έχει χάσει την ουρά του. Ο Κρίστοφερ Ρόμπιν ανακηρύσσει ένα διαγωνισμό, στον οποίο συμμετέχουν όλοι εκτός από τον Τίγρη, για να δούνε ποιος μπορεί να βρει την καλύτερη ουρά για τον Γκαρή, με το βραβείο για τον νικητή να είναι ένα δοχείο μελιού. Μετά από πολλές αποτυχημένες προσπάθειες που θα μπορούσαν να αντικαταστήσουν την ουρά του Γκαρή, η Κάνγκα προτείνει να χρησιμοποιήσουν ένα κασκόλ, το οποίο ξετυλίγεται.
Την επόμενη μέρα, ο Γουίνι πηγαίνει να επισκεφθεί τον Κρίστοφερ Ρόμπιν και βρίσκει ένα σημείωμα το οποίο λέει «Φεύγω για δουλειά. Θα γυρίσω σύντομα». Ο Γουίνι δεν μπορεί να διαβάσει το σημείωμα, για αυτό το πηγαίνει στην Κουκουβάγια ζητώντας τη βοήθειά της. Οι φτωχές αναγνωστικές ικανότητες αντίληψης της Κουκουβάγιας οδηγούν τον Γουίνι και τους φίλους του να πιστεύουν ότι ο Κρίστοφερ Ρόμπιν έχει απαχθεί από ένα αδίστακτο και κακό τέρας, το οποίο αποκαλούν Γυρίντομα. Ο Λαγός σχεδιάζει μια παγίδα για να πιάσουν το Γυριντόμα, αφού πιστεύουν ότι άμα το δελεάσουν με αντικείμενα που του αρέσουν και ακολουθήσει το μονοπάτι που θέλουν, θα το ρίξουν στην παγίδα. Στο μεταξύ, ο Τίγρης θέλει έναν σύντροφο να τον βοηθήσει να νικήσει το Γυρίντομα, τον οποίο βρίσκει στο πρόσωπο του Γκαρή και τον κάνει έναν «δεύτερο Τίγρη». Ο Τίγρης μεταμφιέζεται σε Γυριντόμα και προσπαθεί να διδάξει στον Γκαρή πώς να πολεμάει. Ο Γκαρής όμως, ο οποίος δεν θέλει να συμμετέχει σε αυτό, καταφέρνει να ξεφύγει από τον Τίγρη και κρύβεται κάτω από το νερό, όπου ανακαλύπτει μια άγκυρα.
Μετά από μια αποτυχημένη προσπάθεια να πάρει το μέλι από μια κυψέλη μελισσών, η φαντασία του Γουίνι σε συνδυασμό με την πείνα του, τον οδηγούν να φάει λάσπη την οποία βλέπει ως μέλι. Αργότερα, πέφτει καταλάθος στον λάκκο παγίδα που έφτιαξαν για το Γυριντόμα, στην προσπάθειά του να πάρει το βάζο που χρησιμοποίησαν ως δόλωμα. Ο Λαγός, η Κάνγκα, ο Ρω, η Κουκουβάγια, το Γουρουνάκι και ο Γκαρής (ο οποίος χρησιμοποιεί την άγκυρα που βρήκε ως αντικατάστατο της ουράς του) προσπαθούν να τον απελευθερώσουν, αλλά πέφτουν κι εκείνοι στον λάκκο. Το Γουρουνάκι, το οποίο είναι το μόνο που δεν έχει πέσει, προσπαθεί να βγάλει τον Γουίνι και τους φίλους του από τον λάκκο ανεπιτυχώς και πάει να βρει βοήθεια. Συναντιέται με τον Τίγρη, ο οποίος είναι ακόμα μεταμφιεσμένος σε Γυριντόμα, και το Γουρουνάκι νομίζει ότι είναι το τέρας. Το Γουρουνάκι ξεφεύγει από τον Τίγρη με ένα κόκκινο μπαλόνι το οποίο χτυπά μερικά από τα γράμματα της ιστορίας και πέφτουν στον λάκκο. Μετά την καταδίωξη, ο Τίγρης και το Γουρουνάκι πέφτουν κι αυτοί με τη σειρά τους στην παγίδα, όπου ο Τίγρης χαίρεται που βλέπει τον «δεύτερο Τίγρη» τον οποίο πίστευε πως είχε χάσει. Ο Γκαρής όμως του θυμίζει ότι το να είναι ο «ένας και μοναδικός» στο Δάσος, είναι «το πιο υπέροχο πράγμα για τους Τίγρεις». Τελικά, ο Γουίνι χρησιμοποιεί τα γράμματα που έπεσαν από το βιβλίο για να σχηματίζει μία σκάλα και να βγει από τον λάκκο, κάτι το οποίο κάνουν και όλοι οι υπόλοιποι. Λίγο αργότερα έρχεται ο Κρίστοφερ Ρόμπιν στον οποίο λένε για το Γυρίντομα και την πεποίθησή τους πως τον είχε απαγάγει, αλλά εκείνος τους διευκρινίζει πως κάτι τέτοιο δεν έγινε, αφού στο σημείωμα είχε γράψει «γυρίζω σύντομα». Μετά από όλα αυτά, το δοχείο μελιού δίνεται στο κόκκινο μπαλόνι, προς απογοήτευση του Γουίνι.
Σε μια σκηνή μετά τους τίτλους τέλους, βλέπουμε ότι το Γυρίντομα υπάρχει, αλλά είναι στην πραγματικότητα φιλικό. Ανακαλύπτει ένα μονοπάτι με τα αντικείμενα από τη στολή του Τίγρη όταν αυτός είχε μεταμφιεστεί σε Γυριντόμα και αποφασίζει να τα μαζέψει για να μην σπάσουν. Δεν αντιλαμβάνεται όμως πως τα αντικείμενα οδηγούν σε παγίδα και καταλήγει να πέσει μέσα. Αποφασίζει να περιμένει κάποιον να έρθει να τον βοηθήσει και ελπίζει ότι θα «γυρίσει σύντομα».
Παραγωγή
Το 2009, οι Τζον Λάσιτερ, Στίβεν Τζ. Άντερσον και Ντον Χολ παρακολούθησαν τις κλασικές ταινίες μικρού και μεγάλου μήκους της σειράς Γουίνι το Αρκουδάκι για να δουν πώς θα μπορούσαν να επαναφέρουν αυτό τον χαρακτήρα σε μια καινούρια ταινία. Ακολούθησε ένα ταξίδι στο Άσνταουν Φόρεστ στην κομητεία του Σάσσεξ της Νοτιανατολικής Αγγλίας για να εξερευνήσουν την τοποθεσία όπου διαδραματίζονται οι αυθεντικές ιστορίες του Α. Α. Μιλν. Οι δημιουργοί της ταινίας στρατολόγησαν τον Μπέρνι Μάτινσον, ένα βετεράνο της Disney που είχε δουλέψει και στην μικρού μήκους ταινίας Winnie the Pooh and Tigger Too, για να είναι ο επικεφαλής του εικονογραφημένου σεναρίου, με τους Άντερσον και Χολ να σκηνοθετούν. Ο σκηνοθέτης Στίβεν Άντερσον είναι περισσότερο γνωστός από τις συμμετοχές του στις ταινίες Γνωρίστε τους Ρόμπινσον, Journey Beneath the Sea, Ο Αδελφός μου ο Αρκούδος, Ο Αυτοκράτορας έχει κέφια και Μπολτ. Ο σκηνοθέτης Ντον Χολ είχε επίσης δουλέψει στο παρελθόν για τα Walt Disney Animation Studios, συμβάλλοντας σημαντικά σε ταινίες όπως Η Πριγκίπισσα και ο Βάτραχος, Γνωρίστε τους Ρόμπινσον, Ο Αδελφός μου ο Αρκούδος, Μια Τρελή, Τρελή Φάρμα, Ο Αυτοκράτορας έχει κέφια και Ταρζάν. Οι επικεφαλής εικονογραφιστές για τους χαρακτήρες ήταν οι Μαρκ Χεν (Γουίνι και Κρίστοφερ Ρόμπιν), Αντρέας Ντέτζα (Τίγρης), Μπρους Σμιθ (Γουρουνάκι, Κάνγκα και Ρω), Ράντι Χέικοκ (Γκαρής), Έρικ Γκόλντμπεργκ (Λαγός και Γυριντόμα) και Ντέιλ Μπάερ (Κουκουβάγια). Όπως και στην ταινία Η Πριγκίπισσα και ο Βάτραχος, στην ταινία χρησιμοποιείται επίσης το λογισμικό Harmony της εταιρίας Toon Boom Animation.
Αρχικά, η ταινία θα περιείχε πέντε ιστορίες από τα βιβλία του Α. Α. Μιλν, αλλά το τελικό προϊόν κατέληξε να περιέχει τρεις ιστορίες. Ο εκτελεστικός παραγωγός Τζον Λάσιτερ, είχε επίσης ανακοινώσει πως φίλοι και συγγενείς του Λαγού θα εμφανίζονταν, αλλά η σκηνή τους αφαιρέθηκε τελικά από την ταινία.
Soundtrack
Ευελπιστώντας να βρουν τους σωστούς τραγουδοποιούς για την ταινία, οι σκηνοθέτες Άντερσον και Χολ έστειλαν οπτικά από την ταινία σε πέντε ομάδες τραγουδοποιών. Το ντουέτο ερωτεύτηκε αμέσως το ντέμο που έστειλε η ομάδα των Ρόμπερτ Λόπεζ και Κρίστεν Άντερσον-Λόπεζ, οι οποίοι είχαν δουλέψει στο παρελθόν με τον Λάσιτερ και τον μουσικό παραγωγή της Disney, Κρις Μοντάν, πάνω στην εκδοχή μιούζικαλ για θεματικό πάρκο της ταινίας Ψάχνοντας τον Νέμο.
Το πρώτο τραγούδι το οποίο ζητήθηκε από τους υποψηφίους να γράψουν ήταν το «Everything Is Honey», όπου ο Γουίνι υφίσταται μια άγρια ψευδαίσθηση πάνω στην απελπισία του και την πείνα του για το μέλι. Η έμπνευση των Λόπεζ να γράψουν το επιτυχημένο ντέμο ήταν η απελπισία τους για έλλειψη ύπνου εκείνη την περίοδο, εξαιτίας της νεογέννητης κόρης τους, Άννι. Οι Λόπεζ έγραψαν εφτά τραγούδια για την ταινία, συμπεριλαμβανομένων των «The Tummy Song», «A Very Important Thing to Do», «Everything Is Honey», «The Winner Song», «The Backson Song», «Pooh's Finale» και «It's Gonna Be Great». Το τραγούδι «The Backson Song» ήταν επίσης αποτέλεσμα των συνεχιζόμενων δυσκολιών που αντιμετώπιζαν οι δυο τους με την κόρη τους που δεν μπορούσε να κοιμηθεί κατά τη διάρκεια της νύχτας, καθώς επίσης και από το γεγονός ότι η ζήτηση του τραγουδιού από την Disney ήρθε καθώς βρίσκονταν στις «διακοπές τους από την κόλαση» στο νησί Fire (σε λόγια της Άντερσον-Λόπεζ) και έπρεπε να δανειστούν ένα πιάνο από την τοπική εκκλησία για να το συνθέσουν. Στο τραγούδι, η Κάνγκα (στην οποία χαρίζει τη φωνή της η ίδια η Άντερσον-Λόπεζ) αναφέρει πως ένα πράγμα το οποίο κάνει το Γυριντόμα είναι να «ξυπνάει μωρά στη μία και στις τρεις το πρωί». Η Ζόι Ντεσανέλ ερμήνευσε τρία από τα τραγούδια της ταινίας, συμπεριλαμβανομένων των Winnie the Pooh, «A Very Important Thing to Do» και ένα καινούριο τραγούδι για τους τίτλους τέλους της ταινίας με τον τίτλο «So Long», το οποίο γράφτηκε από την ίδια και το ερμήνευσε μαζί με τον Μ. Γουόρντ, το δεύτερο μέλος της μπάντας τους «She & Him».
Τη μουσική επένδυση στην ταινία συνέθεσε ο Χένρι Τζάκμαν, με κάποια επιπρόσθετη μουσικη από τον Κρίστοφερ Γουίλις.
Στο τρέιλερ της ταινίας, χρησιμοποιήθηκε το τραγούδι «Somewhere Only We Know» της Βρετανικής εναλλακτικής μπάντας Keane αντί της μουσικής που συνέθεσε ο Τζάκμαν. Το συγκεκριμένο τραγούδι όμως δεν περιλαμβάνεται στο soundtrack της ταινίας.
Το τραγούδι «So Long» ήταν υποψήφιο για βραβείο Grammy στην κατηγορία «Καλύτερου Τραγουδιού σε Οπτικά Μίντια» το 2012. Τα τραγούδια «The Backson Song» και «So Long», ήταν μέρος των προ-υποψηφιοτήτων για βραβείο Όσκαρ στην κατηγορία «Καλύτερου Τραγουδιού», ενώ ο Χένρι Τζάκμαν στην κατηγορία «Καλύτερης Μουσικής». Ωστόσο, κανένα δεν κατάφερε να μπει στις τελικές υποψηφιότητες για βραβείο.
Αν και ο Γουίνι το Αρκουδάκι δεν πήγε τόσο καλά όσο ήλπιζαν σε εισπράξεις μιας και είχε κυκλοφορήσει στις αίθουσες απέναντι από την τελευταία ταινία της σειράς του Χάρι Πότερ, οι παραγωγοί της Disney πρόσεξαν κατά τη διάρκεια της ανάπτυξης της ταινίας πως οι Λόπεζ είχαν το «ένστικτο να λένε ιστορίες με τη μουσική». Ως αποτέλεσμα, δεν χρειάστηκε να ψάξουν τραγουδοποιούς για το επόμενο πρότζεκτ της Disney αλλά, ανέθεσαν απευθείας σε αυτούς τα τραγούδια της ταινίας Ψυχρά κι Ανάποδα.
Λίστα κομματιών
250px|thumb|right|Εξώφυλλο soundtrack
Ταινίες μικρού μήκους
Πριν την ταινία προβαλλόταν μια μικρού μήκους ταινία με τίτλο The Ballad of Nessie, η οποία αφορούσε ένα φιλικό τέρας του Λοχ Νες με το όνομα Νέσσι και το πώς μαζί με την καλύτερή της φίλη ΜακΚουάκ, ένα λαστιχένιο παπάκι, πήγαν να ζήσουν στον βάλτο, τον οποίο αποκαλούν σπίτι τους.
Σε μερικές διεθνείς προβολές, προβαλλόταν επίσης το επεισόδιο «Cubby's Goldfish» από την τηλεοπτική σειρά της Disney Jake and the Never Land Pirates.
Home media
Η ταινία κυκλοφόρησε πρώτη φορά σε DVD στις 22 Αυγούστου 2011 στο Ηνωμένο Βασίλειο, όπου δεν εμπίπτει στη λίστα με τις αριθμημένες κλασικές ταινίες κινουμένων σχεδίων της Disney. Στις Ηνωμένες Πολιτείες κυκλοφόρησε ως η 51η κλασική ταινία κινουμένων σχεδίων της εταιρίας σε Blu-ray, DVD και ψηφιακή μορφή στις 25 Οκτωβρίου 2011.
Οι κυκλοφορίες περιλαμβάνουν και τις ταινίες μικρού μήκους The Ballad of Nessie και Mini-Adventures of Winnie the Pooh: «Pooh's Balloon», καθώς επίσης και κομμένες σκηνές.
Κριτικές
Ο Γουίνι το Αρκουδάκι έλαβε γενικά θετικές κριτικές, με πολλές να επαινούν την κινούμενη εικόνα, τις ερμηνείες, το σενάριο και τα μουσικά κομμάτια (ιδιαίτερα τα «The Backson Song» και «Everything Is Honey»), αλλά μερικοί κατέκριναν τη μικρή διάρκεια της ταινίας. Στη σελίδα συλλογής κριτικών Rotten Tomatoes η ταινία συγκεντρώνει ποσοστό 91% βασισμένο σε 127 κριτικές με μέσο όρο 7.2/10. Στο τμήμα ομοφωνίας της σελίδας διαβάζουμε: «Σύντομη, νοσταλγική και ήπια φαντασιώδης, ο Γουίνι το Αρκουδάκι προσφέρει στο νεαρό κοινό - και τους γονείς τους - ένα γλυκό παραδοσιακό, οικογενειακό κέρασμα». Σε άλλη σελίδα συλλογής κριτικών, το Metacritic, η ταινία συγκεντρώνει ποσοστό 74/100 βασισμένο σε 26 κριτικές. Σε ψηφοφορία στο CinemaScore, η ταινία έλαβε από τους θεατές A- σε μια κλίμακα από A+ σε F.
Ο Γκάρι Γκόλνστεϊν από την εφημερίδα Los Angeles Times αναφέρει ότι η ταινία «αποτίνει ένα ταιριαστό φόρο τιμής σε ένα από τα πιο διαχρονικά παιδικά παραμύθια του περασμένου αιώνα». Η ταινία έχει αποσπάσει εγκωμιαστικά σχόλια όχι μόνο για το ότι κατάφερε να γοητεύσει το παιδικό κοινό, αλλά και τους γονείς τους. Ο Ρότζερ Ίμπερτ έδωσε στην ταινία 3/4 λέγοντας στην κριτική του: «Σε μια εποχή των 3D και των ειδικών εφέ, η εικόνα της ταινίας είναι ευγενική και ευχάριστη. Τα κινούμενα σχέδια είναι σχεδιασμένα στο χέρι, όπως μου έχουν πει, και στα φόντα χρησιμοποιείται ένα διακριτικό και καθησυχαστικό είδος νερομπογιάς. Είναι μια εμπειρία που δεν θα προκαλέσει εφιάλτες ακόμα και για τους πολύ μικρούς θεατές».
Box Office
Παρά τις θετικές κριτικές, ο Γουίνι το Αρκουδάκι είχε μέτρια επιτυχία στο αμερικανικό box office, κυρίως επειδή κυκλοφόρησε στις αίθουσες το ίδιο Σαββατοκύριακο με την τελευταία ταινία της σειράς του Χάρι Πότερ, Ο Χάρι Πότερ και οι Κλήροι του Θανάτου - Μέρος 2. Η ταινία είχε έσοδα $7.857.076 το πρώτο Σαββατοκύριακο, με μέσο όρο $3267 ανά αίθουσα σε συνολικά 2405 αίθουσες προβολής, φτάνοντας στην 6η θέση κατάταξης.
Η ταινία ολοκλήρωσε τον κύκλο προβολών στις 22 Σεπτεμβρίου 2011, με έσοδα σε Βόρεια Αμερική $26,692,846 και $18,000,000 στο εξωτερικό, φτάνοντας συνολικά τα $44,692,846 παγκοσμίως σύμφωνα με το περιοδικό Boxoffice, ονομάζοντάς το ως μια εμπορική αποτυχία, μιας και ο προϋπολογισμός της ταινίας έφτανε τα $30 εκατομμύρια. Πιο αναλυτικά, στις μεγάλες αγορές του εξωτερικού, τα έσοδα ήταν $4.13 εκατομμύρια στην Ιαπωνία, $1.33 εκατομμύρια στη Γερμανία, $1.29 εκατομμύρια στην Πολωνία, $1.18 εκατομμύρια στο Ηνωμένο Βασίλειο και $1.14 εκατομμύρια στη Ρωσία.
Προσαρμογή στη σκηνή
Μια προσαρμογή για θεατρικό μιούζικαλ, με τίτλο Disney's Winnie the Pooh KIDS, χρησιμοποιεί επιπρόσθετη μουσική από τον Γουίλ Βαν Ντάικ και επιπρόσθετους στίχους και σκηνές από τη Σιέριλ Ντέιβις.
Παραπομπές
Κατηγορία:Ταινίες του 2011 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές ταινίες κινουμένων σχεδίων Κατηγορία:Μουσικές ταινίες κινουμένων σχεδίων Κατηγορία:Ταινίες βασισμένες σε παιδικά βιβλία Κατηγορία:Ταινίες παραγωγής Walt Disney Pictures Κατηγορία:Ταινίες των Walt Disney Animation Studios Κατηγορία:Αμερικανικές μουσικές κωμικές ταινίες Κατηγορία:Αμερικανικές buddy ταινίες Κατηγορία:Κωμικές ταινίες κινουμένων σχεδίων Κατηγορία:Winnie-the-Pooh Κατηγορία:Ταινίες κινουμένων σχεδίων παραγωγής Walt Disney Pictures Κατηγορία:Ταινίες με μουσική σύνθεση Χένρι Τζάκμαν Κατηγορία:Ταινίες κινουμένων σχεδίων του 2011
Καταφύγι Ικαρίας
Το Καταφύγι ή Καταφύγιο , Καταφύδι για τους ντόπιους, είναι οικισμός της Ικαρίας και της Περιφερειακής Ενότητας Ικαρίας.
Γεωγραφικά - Ιστορικά στοιχεία
Το Καταφύγι βρίσκεται στις βορειοανατολικές πλαγιές του βουνού Αθέρας σε υψόμετρο 400 μέτρα. Απέχει περίπου 7 χλμ. Β.-ΒΑ. από τον Άγιο Κήρυκο. Αξιοθέατα θεωρούνται οι εκκλησίες του Αγίου Δημητρίου και της Αγίας Τριάδος στο κέντρο του χωριού.
Στην περιοχή σώζονται αρχαία οικιστικά λείψανα και λείψανα ακρόπολης, τα οποία χρονολογούνται από τη νεολιθική περίοδο. Πιθανολογείται ότι η περιοχή αποτελούσε το διοικητικό κέντρο των αρχαίων Θερμών που γνώρισαν μεγάλη ακμή λόγω της εντατικής εκμετάλλευσης των ιαματικών λουτρών της και οι κάτοικοι πήραν το όνομα ‘Ασκληπιείς’ κατά τον 3ο αιώνα, εφ’ όσον βρίσκονται υπό την προστασία του θεού της ιατρικής Ασκληπιού. Έχει βρεθεί επιτύμβιο ή αναθηματικό ανάγλυφο, έργο του γλύπτη Πλάτθι από την Πάρο, το οποίο εκτίθεται στο Αρχαιολογικό Μουσείο Αγίου Κηρύκου και χρονολογείται γύρω στο 475 - 450 π.Χ. Παριστάνει "μια επιβλητική γυναίκα που κάθεται σε θρόνο κρατώντας ένα μωρό στην αγκαλιά της. Ένα όρθιο νεαρό αγόρι ακουμπά στα γόνατα της, ένα μικρότερο αγόρι πλησιάζει περπατώντας στα τέσσερα και δύο όρθιοι άνδρες παρακολουθούν τη σκηνή χειρονομώντας".
Διοικητικά - Πληθυσμιακά στοιχεία
Ως ξεχωριστός οικισμός αναφέρεται επίσημα για πρώτη φορά το 1918 με το ΦΕΚ 204Α - 21/09/1918 να ορίζεται έδρα στην τότε κοινότητα Καταφυγίου. Σύμφωνα με το Πρόγραμμα «Καλλικράτης» ανήκει στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 απογράφησαν 62 κάτοικοι.
Παραπομπές
Κατηγορία:Δήμος Ικαρίας
Βήτα αποκλειστής
Οι βήτα αποκλειστές είναι ανταγωνιστικοί ανταγωνιστές που μπλοκάρουν τις θέσεις των υποδοχέων για τις ενδογενείς κατεχολαμίνες επινεφρίνη (αδρεναλίνη) και νορεπινεφρίνη (νοραδρεναλίνη) στους αδρενεργικούς βήτα υποδοχείς του συμπαθητικού νευρικού συστήματος, που μεσολαβεί στην απόκριση πάλης ή φυγής. Μερικοί μπλοκάρουν την ενεργοποίηση όλων των τύπων β-αδρενεργικών υποδοχέων και άλλοι είναι επιλεκτικοί για έναν από τους τρεις γνωστούς τύπους βήτα υποδοχέων, που ονομάζονται υποδοχείς β1, β2 και β3. Οι β1-αδρενεργικοί υποδοχείς βρίσκονται κυρίως στην καρδιά και στα νεφρά. Οι β2-αδρενεργικοί υποδοχείς βρίσκονται κυρίως στους πνεύμονες, γαστρεντερικό σωλήνα, το συκώτι, τη μήτρα, τους λείους μύες των αγγείων και στους σκελετικούς μύες. Οι β3-αδρενεργικοί υποδοχείς βρίσκονται στα λιποκύτταρα.
Το 1964, ο Τζέιμς Μπλακ συνέθεσε τους πρώτους κλινικά σημαντικούς β-αναστολείς— προπρανολόλη και προνεθαλόλη. Έφερε επανάσταση στην ιατρική διαχείριση της στηθάγχης και θεωρείται από πολλούς ως μια από τις πιο σημαντικές συνεισφορές στην κλινική ιατρική και τη φαρμακολογία του 20ού αιώνα.
Για τη θεραπεία της πρωτοπαθούς υπέρτασης, οι μετα-αναλύσεις μελετών που χρησιμοποιούσαν κυρίως ατενολόλη έδειξαν ότι αν και οι β-αναστολείς είναι πιο αποτελεσματικοί από το εικονικό φάρμακο στην πρόληψη του εγκεφαλικού και των συνολικών καρδιαγγειακών επεισοδίων, δεν είναι τόσο αποτελεσματικοί όσο τα διουρητικά, τα φάρμακα που αναστέλλουν το σύστημα ρενίνης-αγγειοτενσίνης (π.χ. αναστολείς ΜΕΑ) ή αναστολείς διαύλων ασβεστίου.
Ιατρικές χρήσεις
Υπάρχουν μεγάλες διαφορές στη φαρμακολογία των ουσιών εντός της κατηγορίας, επομένως δεν χρησιμοποιούνται όλοι οι β-αναστολείς για όλες τις ενδείξεις που αναφέρονται παρακάτω.
Οι ενδείξεις των βήτα αποκλειστών περιλαμβάνουν:
Οι βήτα αποκλειστές έχουν επίσης χρησιμοποιηθεί για:
Συμφορητική καρδιακή ανεπάρκεια
Αν και οι βήτα αποκλειστές αντενδεικνύονταν κάποτε στη συμφορητική καρδιακή ανεπάρκεια, καθώς έχουν τη δυνατότητα να επιδεινώσουν την κατάσταση λόγω της επίδρασής τους στη μείωση της καρδιακής συσταλτικότητας, μελέτες στα τέλη της δεκαετίας του 1990 έδειξαν την αποτελεσματικότητά τους στη μείωση της νοσηρότητας και της θνησιμότητας. Η βισοπρολόλη, η καρβεδιλόλη και η μετοπρολόλη παρατεταμένης αποδέσμευσης ενδείκνυνται ειδικά ως πρόσθετα στην τυπική θεραπεία με αναστολέα ΜΕΑ και διουρητικά στη συμφορητική καρδιακή ανεπάρκεια, αν και σε δόσεις τυπικά πολύ χαμηλότερες από αυτές που ενδείκνυνται για άλλες καταστάσεις. Οι βήτα αποκλειστές ενδείκνυνται μόνο σε περιπτώσεις αντιρροπούμενης, σταθερής συμφορητικής καρδιακής ανεπάρκειας. Σε περιπτώσεις οξείας μη αντιρροπούμενης καρδιακής ανεπάρκειας, οι β-αναστολείς θα προκαλέσουν περαιτέρω μείωση του κλάσματος εξώθησης, επιδεινώνοντας τα τρέχοντα συμπτώματα του ασθενούς.
Οι β-αναστολείς είναι γνωστοί κυρίως για τη δράση να χαμηλώνουν στον καρδιακό ρυθμό, αν και αυτός δεν είναι ο μόνος σημαντικός μηχανισμός δράσης στη συμφορητική καρδιακή ανεπάρκεια. Οι β-αναστολείς, εκτός από τη συμπαθολυτική β1 δραστηριότητα τους στην καρδιά, επηρεάζουν το σύστημα ρενίνης-αγγειοτενσίνης στα νεφρά. Οι β-αναστολείς προκαλούν μείωση της έκκρισης ρενίνης, η οποία με τη σειρά της μειώνει την ζήτηση οξυγόνου της καρδιάς μειώνοντας τον εξωκυτταρικό όγκο και αυξάνοντας την ικανότητα μεταφοράς οξυγόνου του αίματος. Η καρδιακή ανεπάρκεια περιλαμβάνει χαρακτηριστικά αυξημένη δραστηριότητα κατεχολαμινών στην καρδιά, η οποία είναι υπεύθυνη για πολλές βλαβερές επιδράσεις, συμπεριλαμβανομένης της αυξημένης ζήτησης οξυγόνου, της διάδοσης των φλεγμονωδών μεσολαβητών και της ανώμαλης αναδιαμόρφωσης του καρδιακού ιστού, τα οποία μειώνουν την αποτελεσματικότητα της καρδιακής σύσπασης και συμβάλλουν στο χαμηλό κλάσμα εξώθησης. Οι βήτα αποκλειστές αντισταθμίζουν αυτήν την ακατάλληλα υψηλή συμπαθητική δραστηριότητα, οδηγώντας τελικά σε βελτιωμένο κλάσμα εξώθησης, παρά την αρχική μείωση του κλάσματος εξώθησης.
Ανησυχία
Επίσημα, οι β-αναστολείς δεν έχουν εγκριθεί για αγχολυτική χρήση από τον Οργανισμό Τροφίμων και Φαρμάκων των ΗΠΑ. Ωστόσο, πολλές ελεγχόμενες δοκιμές τα τελευταία 25 χρόνια δείχνουν ότι οι β-αναστολείς είναι αποτελεσματικοί στις αγχώδεις διαταραχές, αν και ο μηχανισμός δράσης δεν είναι γνωστός. Τα φυσιολογικά συμπτώματα της απόκρισης πάλης ή φυγής (χτύποι καρδιάς, κρύα/ψυχρά χέρια, αυξημένη αναπνοή, εφίδρωση, κ.λπ.) μειώνονται σημαντικά, επιτρέποντας έτσι στα ανήσυχα άτομα να συγκεντρωθούν στο έργο τους.
Μουσικοί, δημόσιοι ομιλητές, ηθοποιοί και επαγγελματίες χορευτές είναι γνωστό ότι χρησιμοποιούν βήτα-αναστολείς για να αποφύγουν το άγχος της παράστασης, τον τρόμο στη σκηνή και τον τρόμο τόσο κατά τη διάρκεια των ακροάσεων όσο και των δημόσιων παραστάσεων. Η εφαρμογή στον τρόμο σκηνής αναγνωρίστηκε για πρώτη φορά στο The Lancet το 1976 και μέχρι το 1987, μια έρευνα που διεξήχθη από το Διεθνές Συνέδριο Μουσικών Συμφωνικής Ορχήστρας, που εκπροσωπούσε τις 51 μεγαλύτερες ορχήστρες στις Ηνωμένες Πολιτείες, αποκάλυψε ότι το 27% των μουσικών του είχε χρησιμοποιήσει β-αναστολείς και το 70% τα έλαβε από φίλους και όχι από γιατρούς. Οι βήτα-αναστολείς είναι φθηνοί, λέγεται ότι είναι σχετικά ασφαλείς και, αφενός, φαίνεται να βελτιώνουν τις επιδόσεις των μουσικών σε τεχνικό επίπεδο, ενώ μερικοί, όπως ο Μπάρι Γκριν, ο συγγραφέας του "The Inner Game of Music" και ο Ντον Γκριν, ένας πρώην προπονητής καταδύσεων των Ολυμπιακών Αγώνων που διδάσκει στους μαθητές της σχολής Τζούλιαρντ να ξεπερνούν τον σκηνικό τρόμο με φυσικό τρόπο, λέει ότι οι παραστάσεις μπορεί να θεωρηθούν «άψυχες και μη-αυθεντικές».
Χειρουργική επέμβαση
Στοιχεία χαμηλής βεβαιότητας δείχνουν ότι η χρήση β-αναστολέων κατά τη διάρκεια της καρδιοχειρουργικής μπορεί να μειώσει τον κίνδυνο καρδιακών δυσρυθμιών και κολπικής μαρμαρυγής. Ωστόσο, η έναρξη χορήγησής τους κατά τη διάρκεια άλλων τύπων χειρουργικών επεμβάσεων μπορεί να επιδεινώσει τα αποτελέσματα. Για μη καρδιοχειρουργικές επεμβάσεις, η χρήση β-αναστολέων για την πρόληψη ανεπιθύμητων ενεργειών μπορεί να μειώσει τον κίνδυνο κολπικής μαρμαρυγής και εμφράγματος του μυοκαρδίου (στοιχεία πολύ χαμηλής βεβαιότητας), ωστόσο, υπάρχουν στοιχεία μέτριας βεβαιότητας ότι αυτή η προσέγγιση μπορεί να αυξήσει τον κίνδυνο υπότασης. Τα στοιχεία χαμηλής βεβαιότητας υποδηλώνουν ότι οι β-αναστολείς που χρησιμοποιούνται περιεγχειρητικά σε μη καρδιοχειρουργικές επεμβάσεις μπορεί να αυξήσουν τον κίνδυνο βραδυκαρδίας.
Χρήση για βελτίωση απόδοσης
Επειδή προάγουν χαμηλότερο καρδιακό ρυθμό και μειώνουν τον τρόμο, οι β-αναστολείς έχουν χρησιμοποιηθεί σε επαγγελματικά αθλήματα όπου απαιτείται υψηλή ακρίβεια, όπως η τοξοβολία, η σκοποβολή, το γκολφ και το σνούκερ. Οι βήτα αποκλειστές απαγορεύονται σε ορισμένα αθλήματα από τη Διεθνή Ολυμπιακή Επιτροπή. Στους Θερινούς Ολυμπιακούς Αγώνες του 2008, ο ασημένιος Ολυμπιονίκης με πιστόλι 50 μέτρων και χάλκινος Ολυμπιονίκης με αεροβόλο πιστόλι 10 μέτρων Κιμ Γιονγκ-σου βρέθηκε θετικός στην προπρανολόλη και του αφαιρέθηκαν τα μετάλλια.
Για παρόμοιους λόγους, οι β-αναστολείς έχουν επίσης χρησιμοποιηθεί από χειρουργούς.
Οι κλασικοί μουσικοί χρησιμοποιούν συνήθως βήτα αποκλειστές από τη δεκαετία του 1970 για να μειώσουν τον τρόμο της σκηνής.
Παρενέργειες
Ανεπιθύμητες ενέργειες του φαρμάκου που σχετίζονται με τη χρήση της β-αναστολείς περιλαμβάνουν: ναυτία, διάρροια, βρογχόσπασμο, δύσπνοια, κρύα άκρα, παρόξυνση του συνδρόμου Ρεϊνό, βραδυκαρδία, υπόταση, καρδιακή ανεπάρκεια, καρδιακό αποκλεισμό, κόπωση, ζάλη, αλωπεκία (απώλεια μαλλιών), μη φυσιολογική όραση, παραισθήσεις, αϋπνία, εφιάλτες, σεξουαλική δυσλειτουργία, στυτική δυσλειτουργία ή/και μεταβολή του μεταβολισμού της γλυκόζης και των λιπιδίων. Η μικτή θεραπεία με α1/β ανταγωνιστές συνδέεται επίσης συχνά με ορθοστατική υπόταση. Η θεραπεία με καρβεδιλόλη συνήθως σχετίζεται με οίδημα. Λόγω της υψηλής διείσδυσης στον αιματοεγκεφαλικό φραγμό, οι λιπόφιλοι β-αναστολείς, όπως η προπρανολόλη και η μετοπρολόλη, είναι πιο πιθανό από άλλους λιγότερο λιπόφιλους β-αναστολείς να προκαλέσουν διαταραχές ύπνου, όπως αϋπνία, ζωντανά όνειρα και εφιάλτες.
Ανεπιθύμητες ενέργειες που σχετίζονται με δράση ανταγωνιστή β2-αδρενεργικού υποδοχέα (βρογχόσπασμος, περιφερική αγγειοσυστολή, αλλοίωση του μεταβολισμού γλυκόζης και λιπιδίων) είναι λιγότερο κοινές στις β1 εκλεκτικές (συχνά αναφέρονται ως «καρδιοεκλεκτικές») ουσίες, αλλά εκλεκτικότητα υποδοχέα ελαττώνεται σε υψηλότερες δόσεις. Ο βήτα αποκλεισμός, ειδικά του υποδοχέα βήτα-1 στην πυκνή κηλίδα, αναστέλλει την απελευθέρωση ρενίνης, μειώνοντας έτσι την απελευθέρωση αλδοστερόνης. Αυτό προκαλεί υπονατριαιμία και υπερκαλιαιμία.
Υπογλυκαιμία μπορεί να εμφανιστεί με τον βήτα αποκλεισμό επειδή οι β2-αδρενοϋποδοχείς διεγείρουν φυσιολογικά τη διάσπαση του γλυκογόνου (γλυκογονόλυση) στο ήπαρ και την απελευθέρωση της ορμόνης γλυκαγόνης από το πάγκρεας, που συνεργάζονται για να αυξήσουν τη γλυκόζη στο πλάσμα. Επομένως, ο αποκλεισμός των β2-αδρενοϋποδοχέων μειώνει τη γλυκόζη στο πλάσμα. Οι β1-αναστολείς έχουν λιγότερες μεταβολικές παρενέργειες σε διαβητικούς ασθενείς. Ωστόσο, ο γρήγορος καρδιακός ρυθμός που χρησιμεύει ως προειδοποιητικό σημάδι για χαμηλά επίπεδα σακχάρου στο αίμα λόγω λήψης ινσουλίνης μπορεί να συγκαλυφθεί, με αποτέλεσμα την έλλειψη επίγνωσης της υπογλυκαιμίας. Αυτό ονομάζεται άγνοια υπογλυκαιμίας που προκαλείται από βήτα αποκλειστές. Επομένως, οι β-αναστολείς πρέπει να χρησιμοποιούνται με προσοχή σε διαβητικούς.
Μια μελέτη του 2007 αποκάλυψε ότι τα διουρητικά και οι β-αναστολείς που χρησιμοποιούνται για την υπέρταση αυξάνουν τον κίνδυνο εμφάνισης σακχαρώδους διαβήτη στον ασθενή, ενώ οι αναστολείς ΜΕΑ και οι ανταγωνιστές των υποδοχέων της αγγειοτενσίνης ΙΙ (αναστολείς των υποδοχέων της αγγειοτενσίνης) στην πραγματικότητα μειώνουν τον κίνδυνο διαβήτη. Οι κλινικές οδηγίες στη Μεγάλη Βρετανία, αλλά όχι στις Ηνωμένες Πολιτείες, απαιτούν την αποφυγή των διουρητικών και των β-αναστολέων ως θεραπείας πρώτης γραμμής της υπέρτασης λόγω του κινδύνου διαβήτη.
Αντενδείξεις
Οι αντενδείξεις των β-αναστολέων περιλαμβάνουν:
Άσθμα
Οι οδηγίες του 2007 για το άσθμα από το Εθνικό Ινστιτούτο Καρδιάς, Πνεύμονα και Αίματος (NHLBI) συνιστούν τη χρήση μη εκλεκτικών β-αναστολέων σε ασθματικούς, ενώ επιτρέπουν τη χρήση καρδιοεκλεκτικών β-αναστολέων.
Ο καρδιοεκλεκτικός β-αναστολέας (β1 αναστολείς), εάν πραγματικά απαιτείται, μπορεί να συνταγογραφηθεί με την ελάχιστη δυνατή δόση σε άτομα με ήπια έως μέτρια αναπνευστικά συμπτώματα. Οι β2-αγωνιστές μπορεί κάπως να μετριάσουν τον επαγόμενο από β-αποκλειστές βρογχόσπασμο και περισσότερο αποτελεσματικοί στην αναστροφή του επαγώμενου από επιλεκτικούς β-αποκλειστές σε σχέση με μη εκλεκτικούς β-αποκλειστές.
Τοξικότητα
Η γλυκαγόνη, που χρησιμοποιείται στη θεραπεία υπερδοσολογίας, αυξάνει τη δύναμη των καρδιακών συσπάσεων, αυξάνει το ενδοκυτταρικό cAMP και μειώνει τη νεφρική αγγειακή αντίσταση. Ως εκ τούτου, είναι χρήσιμη σε ασθενείς με καρδιοτοξικότητα από β-αναστολείς. Η τοποθέτηση καρδιακού βηματοδότη συνήθως προορίζεται για ασθενείς που δεν ανταποκρίνονται στη φαρμακολογική θεραπεία.
Ανταγωνισμός β-υποδοχέων
Η διέγερση των β1 υποδοχέων από την επινεφρίνη και τη νορεπινεφρίνη επάγει θετική χρονότροπη και ινότροπη δράση στην καρδιά και αυξάνει την ταχύτητα της καρδιακής αγωγιμότητας και τον αυτοματισμό. Η διέγερση των β1 υποδοχέων στο νεφρό προκαλεί απελευθέρωση ρενίνης. Η διέγερση των β2 υποδοχέων προκαλεί χάλαση των λείων μυών, επάγει τον τρόμο σε σκελετικούς μύες, και αύξηση της γλυκογονόλυσης στο ήπαρ και στους σκελετικούς μύες. Η διέγερση των β3 υποδοχέων προκαλεί λιπόλυση.
Οι βήτα αποκλειστές αναστέλλουν αυτές τις φυσιολογικές συμπαθητικές δράσεις. Μειώνουν την επίδραση του ενθουσιασμού ή της σωματικής άσκησης στον καρδιακό ρυθμό και τη δύναμη της καρδιακής συστολής, και επίσης τον τρόμο, και τη διάσπαση του γλυκογόνου. Οι β-αναστολείς μπορεί να έχουν συσταλτική επίδραση στους βρόγχους των πνευμόνων, πιθανώς επιδεινώνοντας ή προκαλώντας συμπτώματα άσθματος.
Δεδομένου ότι οι β 2 αδρενεργικοί υποδοχείς μπορεί να προκαλέσει διαστολή των αγγειακών λείων μυών, οι βήτα αποκλειστές μπορεί να προκαλέσουν κάποια αγγειοσυστολή. Ωστόσο, η επίδραση αυτή τείνει να είναι μικρή επειδή η δραστηριότητα των β2 υποδοχέων επισκιάζεται από την πιο κυρίαρχη αγγειοσυσταλτική δράση των α1 υποδοχέων. Με διαφορά η μεγαλύτερη επίδραση των β-αναστολέων παραμένει στην καρδιά. Οι νεότεροι β-αναστολείς τρίτης γενιάς μπορούν να προκαλέσουν αγγειοδιαστολή μέσω αποκλεισμού των άλφα-αδρενεργικών υποδοχέων.
Αντίστοιχα, οι μη εκλεκτικοί β-αναστολείς αναμένεται να έχουν αντιυπερτασικά αποτελέσματα. Ο κύριος αντιυπερτασικός μηχανισμός των β-αναστολέων είναι ασαφής, αλλά μπορεί να περιλαμβάνει μείωση της καρδιακής παροχής (λόγω αρνητικών χρονοτροπικών και ινότροπων επιδράσεων). Μπορεί επίσης να οφείλεται στη μείωση της απελευθέρωσης ρενίνης από τα νεφρά και σε επίδραση στο κεντρικό νευρικό σύστημα για τη μείωση της συμπαθητικής δραστηριότητας (για εκείνους τους β-αναστολείς που διαπερνούν τον αιματοεγκεφαλικό φραγμό, π.χ. προπρανολόλη).
Ανταγωνισμός α1 υποδοχέων
Ορισμένοι β-αναστολείς (π.χ., λαβεταλόλη και καρβεδιλόλη ) εμφανίζουν μικτό ανταγωνισμό τόσο των β- όσο και των α 1 - αδρενεργικών υποδοχέων, η οποία παρέχει πρόσθετη αγγειοδιασταλτική δράση στα αρτηριόλια.
Παραδείγματα
μικρογραφία| Διχλωροϊσοπρεναλίνη, ο πρώτος β-αναστολέας
Μη εκλεκτικοί παράγοντες
Οι μη εκλεκτικοί β-αναστολείς εμφανίζουν ανταγωνισμό β1 και β2.
β1-εκλεκτικοί παράγοντες
Οι β1-εκλεκτικοί β-αναστολείς είναι επίσης γνωστοί ως καρδιοεκλεκτικοί β-αναστολείς. Φαρμακολογικά, ο βήτα αποκλεισμός των υποδοχέων Β1 στην καρδιά δρα στο cAMP. Η λειτουργία του cAMP ως δεύτερου αγγελιοφόρου στο καρδιακό κύτταρο είναι ότι φωσφορυλιώνει το LTCC και τον υποδοχέα της ρυανοδίνης για να αυξήσει τα ενδοκυτταρικά επίπεδα ασβεστίου και να προκαλέσει συστολή. Ο βήτα αποκλεισμός του υποδοχέα Β1 αναστέλλει το cAMP από τη φωσφορυλίωση και μειώνει το ιονοτροφικό και χρονότροπο αποτέλεσμα. Τα φάρμακα μπορεί να είναι καρδιοεκλεκτικά ή να δρουν μόνο στους υποδοχείς Β1 στην καρδιά, αλλά εξακολουθούν να έχουν εγγενή συμπαθομιμητική δράση.
Άλλες δράσεις
Ορισμένες προκλινικές και κλινικές έρευνες δείχνουν ότι ορισμένοι β-αναστολείς μπορεί να είναι ωφέλιμοι για τη θεραπεία του καρκίνου. Ωστόσο, άλλες μελέτες δεν δείχνουν συσχέτιση μεταξύ της επιβίωσης του καρκίνου και της χρήσης β-αναστολέων. Επίσης, μια μετα-ανάλυση του 2017 απέτυχε να δείξει όφελος για τη χρήση β-αναστολέων στον καρκίνο του μαστού.
Οι β-αναστολείς έχουν επίσης χρησιμοποιηθεί για τη θεραπεία της σχιζοειδούς διαταραχής προσωπικότητας. Ωστόσο, υπάρχουν περιορισμένα στοιχεία που υποστηρίζουν την αποτελεσματικότητα της χρήσης συμπληρωματικών β-αναστολέων επιπλέον των αντιψυχωσικών φαρμάκων για τη θεραπεία της σχιζοφρένειας.
Οι σκιαγραφικοί παράγοντες δεν αντενδείκνυνται σε όσους λαμβάνουν β-αναστολείς.
Παραπομπές
Κατηγορία:Αντιυπερτασικοί παράγοντες
Ούλριχ Β΄ του Τσέλιε
Ο Ούλριχ Β΄, Ulrik Celjski / Urh Celjski; Cillei Ulrik; Ulrich II von Cilli, (16 Φεβρουαρίου 1406 – 9 Noεμβρίου 1456), ήταν ο τελευταίος πρίγκιπας κόμητηςτου Τσέλιε. Την εποχή που απεβίωσε ήταν ο γενικός διοικητής και ο de facto αντιβασιλιάς της Ουγγαρίας, μπαν (κυβερνήτης) of Σλαβονίας, Κροατίας και Δαλματίας και φεουδαρχικός κύριος τεραστίων εκτάσεων της (σημερινής) Σλοβενίας, Κροατίας, Bοσνίας, Aυστρίας, και Σλοβακίας. Ήταν επίσης διεκδικητής τού Boσνιακού θρόνου. Σκοτώθηκε από πράκτορες της μερίδας τού Ουνυάδη, υπό αδιευκρίνιστες συνθήκες, που βύθισε την Ουγγαρία σε εμφύλια ταραχή. Η κατάσταση επιλύθηκε το επόμενο έτος με το αιφνίδιο τέλος τού Λαδισλάου Ε΄ του Οψιγενούς και την εκλογή ως βασιλιά τού Ματία Κορβίνου, γιου του Ιωάννη Ουνυάδη και γαμπρού τού Ούλριχ Β΄. Οι κτήσεις τού Ούλριχ Β΄ στη Γερμανική αυτοκρατορία κληρονομήθηκαν στον Αψβούργο αυτοκράτορα Φρειδερικο Γ΄, ενώ οι κτήσεις στην Ουγγαρία επέστρεψαν στο στέμμα.
Βιογραφία
Ο Ούλριχ Β΄ ήταν γιος τού Φρειδερίκου Β΄ κόμη τού Τσέλιε και της Eλισάβετ τού Κροατικού Οίκου των Φρανκοπάν και εγγονής τού Φραντσέσκο Α΄ ντα Καρράρα, κυρίου της Πάδουας. Λίγα είναι γνωστά για τη νεότητά του. Περί το 1432 νυμφεύτηκε την Καταρίνα Μπρανκόβιτς, κόρη τού Τζούρατζ, δεσπότη της Σερβίας, και αδελφής της Mάρα Μπράνκοβιτς.
Η επιρροή του στις υποθέσεις τού βασιλείου της Ουγγαρίας και της Γερμανικής αυτοκρατορίας σύντομα επισκίασαν αυτή τού πατέρα του, με τον οποίο αναβιβάστηκε σε πρίγκιπα της αυτοκρατορίας από τον αυτοκράτορα Σιγισμούνδο τού Οίκου τού Λουξεμβούργου in 1436. Αυτό οδήγησε σε έριδες με τον Αυστριακό Οίκο των Αψβούργων, του οποίου επλήγησαν τα δικαιώματα, καθώς ήταν στη Στυρία επικυρίαρχοι τού Τσέλιε. Η έριδα έληξε με μία συμμαχία με τον Αψβούργο βασιλιά Αλβέρτο Β΄ της Γερμανίας, που έκανε τον Ούλριχ Β΄ υποδοικητή του στη Βοημία για λίγο. Με το τέλος τού Αλβέρτου το 1439, ο Ούλριχ Β΄ υποστήριξε τη μερίδα της χήρας του Eλισάβετ τού Λουξεμβούργου, και παρέστη στη στέψη τού νήπιου Λαδίσλαου Ε΄ τού Οψιγενούς με το ιερό στέμμα της Ουγγαρίας το 1440.
Ακολούθησε μία διαμάχη με τον Ουγγρικό Οίκο τού Ουνυάδη, που έγινε πικρότερη από το ότι όταν ο Ουνυάδης επιτέθηκε (αποτυχημένα) στον στρατό της Oθωμανικής αυτοκρατορίας στη μάχη της Βάρνας το 1444, ο Ούλριχ Β΄ παρέμεινε αδρανής, και από το ότι ο Ουνυάδης αρνήθηκε να αναγνωρίσει τη διεκδίκηση τού Ούλριχ Β΄ στη Bοσνία όταν απεβίωσε ο βασιλιάς της Tβρτκο Β΄ (1443). Το 1446 ο Ουνυάδης, τώρα αντιβασιλιάς της Ουγγαρίας, λεηλάτησε τις περιοχές τού Τσέλιε στην Κροατία-Σλαβονία, αλλά η ισχύς τού Ουνυάδη θραύστηκε κατά τη Β' μάχη τού Κοσόβου το 1448. Έτσι ο κόμης Ούλριχ Β΄ μπόρεσε να οδηγήσει επιτυχώς μία σταυροφορία, στο όνομα των ενδιαφερόντων των Αψβούργων, στην Ουγγαρία (1450). αριστερά|μικρογραφία|Ο νεαρός βασιλιάς [[Λαδίσλαος Ε΄ της Ουγγαρίας|Λαδίσλαος Ε΄ και ο Ούλριχ β΄ κόμης τού Τσέλιε. Έργο τού 1870.]] Το 1452 πίεσε τον αυτοκράτορα Φρειδερίκο Γ΄ των Αψβούργων να τού δώσει το παιδί βασιλιά Λαδίσλαο Ε΄ στη φύλαξή του, κάτι που πρακτικά τον έκανε βασιλιά της Ουγγαρίας. Το 1454 η ισχύς του αυξήθηκε με τη διαδοχή του στην τεράστια περιουσία τού πατέρα του και μετά από το τέλος του Ιωάννη Ουνυάδη στην πολιορκία τού Βελιγραδίου το 1456, ονομάστηκε γενικός διοικητής της Ουγγαρίας από τον Λαδίσλαο Ε΄, ένα αξίωμα που το κατείχε πιο πριν ο αντίπαλός του.
Ο θρίαμβος τού Ούλριχ β΄ δεν κράτησε: Στις 8 Nοεμβρίου εισήλθε στο φρούριο τού Bειγραδίου με τον βασιλιά Λαδίσλαο Ε΄. Την επόμενη ημέρα σκοτώθηκε από τους πράκτορες τού γιού τού Ιωάννη Ουνυάδη Λαδίσλαου με αδιευκρίνιστες συνθήκες. Με αυτόν εξέλιπε η εξ αρρενογονίας γραμμή των κομήτων τού Τσέλιε. Τάφηκε στην εκκλησία της Α. Μαρίας των Μινοριτών στο Τσέλιε. Ο επικήδιος λόγος εκφωνήθηκε από τον διάσημο ανθρωπιστή ρήτορα και πρωθιερέα Γιόχαν Ροτ.
Οι κτήσεις τού Ούλριχ Β΄ διεκδικήθηκαν από την χήρα του Αικατερίνη, τον γαμπρό του Mατθία Ουνυάδη Κορβίνο της Ουγγαρίας -τον νεότερο αδελφό τού Λαδισλάου Ουνυάδη- και επίσης από τον Ιωάννη Β΄ κόμη της Γκορίτσια, τον αυτοκράτορα Φρειδερίκο Γ΄ των Αψβούργων, που επέζησε των ανταπαιτητών.
Οι υψηλές φιλοδοξίες τού Ούλριχ Β΄ επικρίθηκαν σκληρά από τον Αινεία Σύλβιο (μετέπειτα πάπα Πίο Β΄), αν και τα γραπτά του ήταν με πολιτική σκοπιμότητα, καθώς είχε υπηρετήσει ως ο προσωπικός γραμματέας του αυτοκράτορα Φρειδερίκου Γ΄ στην κορύφωση της σύγκρουσής του με τον Ούλριχ Β΄.
Από τη μεριά της μητέρας του ο Ούλριχ Β΄ ήταν ο πιο κοντινός άρρην απόγονος τού Φραντσέσκο Α΄ ντα Καρράρα, κύριο της Πάντουα. Ωστόσο δεν είναι γνωστό αν διατύπωσε τη διεκδίκησή του στην κληρονομία των Καρραρέσι.
Οι κτήσεις του
Την εποχή τού τέλους του ο Ούλριχ κατείχε περί τις 12 πόλεις, 30 πόλεις με αγορά και 125 κάστρα (περίπου από 20 στην Καρινθία, 20 στην Καρνιόλη και 20 στη Σλαβονία και τα υπόλοιπα κυρίως στη Στυρία. Μερικές από τις πιο σημαντικές ιδιοκτησίες παρατίθενται πιο κάτω:
Οικογένεια
Nυμφεύτηκε στις 20 Aπριλίου 1434, την Καταρίνα Μπράνκοβιτς, κόρη τού Τζούρατζ Μπράνκοβιτς δεσπότη της Σερβίας και της Ειρήνης Καντακουζηνής (κόρης τού Θεοδώρου Καντακουζηνού ευγενούς). Μέσω τού γάμου του ο Ούλριχ Β΄ έγινε σύγγαμβρος τού Μουράτ Β΄, τού οποίου η σύζυγος Μάρα Μπράνκοβιτς ήταν αδελφή της Καταρίνας. Όλα τα παιδιά του Ούλριχ Β΄ και της Καταρίνας προαπεβίωσαν των γονέων τους.
Δονεπεζίλη
Συχνές ανεπιθύμητες ενέργειες περιλαμβάνουν ναυτία, προβλήματα ύπνου, επιθετικότητα, διάρροια, αίσθημα κόπωσης και μυϊκές κράμπες. Σοβαρές παρενέργειες μπορεί να περιλαμβάνουν μη φυσιολογικούς καρδιακούς ρυθμούς, συχνή ανάγκη ούρησης και επιληπτικές κρίσεις. Η δονεπεζίλη είναι ένας κεντρικώς δρων αναστρέψιμος αναστολέας της ακετυλοχολινεστεράσης και δεν σχετίζεται δομικά με άλλους παράγοντες αντιχολινεστεράσης.
Η δονεπεζίλη εγκρίθηκε για ιατρική χρήση στις Ηνωμένες Πολιτείες το 1996. Διατίθεται ως γενόσημο φάρμακο. Στο Ηνωμένο Βασίλειο, η προμήθεια ενός τυπικού μήνα κοστίζει στο NHS περίπου 0,52 £ από το 2019. Το χονδρικό κόστος αυτού του ποσού στις Ηνωμένες Πολιτείες είναι περίπου 1,38 $. Το 2017, ήταν το 127ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από πέντε εκατομμύρια συνταγές.
Νόσος Αλτσχάϊμερ
Δεν υπάρχουν ενδείξεις ότι η δονεπεζίλη ή άλλοι παρόμοιοι παράγοντες μεταβάλλουν την πορεία ή την εξέλιξη της νόσου Αλτσχάιμερ. Ελεγχόμενες μελέτες έξι έως δώδεκα μηνών έχουν δείξει μέτρια οφέλη στη γνώση ή τη συμπεριφορά. Το Εθνικό Ινστιτούτο Κλινικής Αριστείας του Ηνωμένου Βασιλείου (NICE) συνιστά τη δονεπεζίλη ως επιλογή στη διαχείριση της ήπιας έως μέτριας νόσου του Αλτσχάιμερ. Το άτομο θα πρέπει, ωστόσο, να ελέγχεται συχνά και εάν δεν υπάρχει σημαντικό όφελος θα πρέπει να σταματήσει. Το 2006 η Αμερικανική Υπηρεσία Τροφίμων και Φαρμάκων ενέκρινε επίσης τη δονεπεζίλη για τη θεραπεία της ήπιας, μέτριας και σοβαρής άνοιας στη νόσο Αλτσχάιμερ.
Παρενέργειες
Σε κλινικές δοκιμές, οι πιο συχνές ανεπιθύμητες ενέργειες που οδήγησαν σε διακοπή της αγωγής ήταν ναυτία, διάρροια και έμετος. Άλλες παρενέργειες περιελάμβαναν δυσκολία στον ύπνο, μυϊκές κράμπες και απώλεια όρεξης. Οι περισσότερες ανεπιθύμητες ενέργειες παρατηρήθηκαν σε ασθενείς που έλαβαν δόση 23 mg σε σύγκριση με δόσεις 10 mg ή χαμηλότερες δόσεις. Οι παρενέργειες είναι ήπιες και παροδικές στους περισσότερους ασθενείς, διαρκούν έως και τρεις εβδομάδες και συνήθως βελτιώνονται ακόμη και με συνεχιζόμενη χρήση.
Προφυλάξεις
Η δονεπεζίλη πρέπει να χρησιμοποιείται με προσοχή σε άτομα με καρδιακές παθήσεις, διαταραχές καρδιακής αγωγιμότητας, χρόνια αποφρακτική πνευμονοπάθεια, άσθμα, σοβαρή καρδιακή αρρυθμία και σύνδρομο άρρωστου κόλπου.
Άτομα με νόσο πεπτικού έλκους ή που λαμβάνουν ΜΣΑΦ πρέπει να τη χρησιμοποιούν με προσοχή, επειδή παρατηρήθηκε αυξημένος κίνδυνος γαστρεντερικής αιμορραγίας. Παρατηρήθηκε επίσης αργός καρδιακός παλμός και λιποθυμία σε άτομα με καρδιακά προβλήματα. Αυτά τα συμπτώματα μπορεί να εμφανίζονται συχνότερα κατά την έναρξη της θεραπείας ή την αύξηση της δόσης της δονεπεζίλης. Αν και η εμφάνιση επιληπτικών κρίσεων είναι σπάνια, τα άτομα που έχουν προδιάθεση για επιληπτικές κρίσεις πρέπει να αντιμετωπίζονται με προσοχή.
Εάν η ημερήσια δόση δονεπεζίλης έχει τεθεί σε αναστολή για 7 ημέρες ή λιγότερο, συνιστάται η επανεκκίνηση στην ίδια δόση, ενώ εάν η διακοπή διαρκεί περισσότερο από 7 ημέρες, επαναφέρετε από 5 προτείνεται mg ημερησίως.
Μηχανισμός δράσης
Η δονεπεζίλη δεσμεύει και απενεργοποιεί αντιστρεπτά τις χολινεστεράσες, αναστέλλοντας έτσι την υδρόλυση της ακετυλοχολίνης. Αυτό αυξάνει τις συγκεντρώσεις της ακετυλοχολίνης στις χολινεργικές συνάψεις.
Ο ακριβής μηχανισμός δράσης της δονεπεζίλης σε ασθενείς με νόσο Αλτσχάιμερ δεν είναι πλήρως κατανοητός. Βεβαίως, η νόσος του Αλτσχάιμερ περιλαμβάνει σημαντική απώλεια των στοιχείων του χολινεργικού συστήματος και είναι γενικά αποδεκτό ότι τα συμπτώματα της νόσου του Αλτσχάιμερ σχετίζονται με αυτό το χολινεργικό έλλειμμα, ιδιαίτερα στον εγκεφαλικό φλοιό και σε άλλες περιοχές του εγκεφάλου. Σημειώνεται ότι ο σχηματισμός του ιππόκαμπου παίζει σημαντικό ρόλο στις διαδικασίες ελέγχου της προσοχής, της μνήμης και της μάθησης. Μόνο η σοβαρότητα της απώλειας χολινεργικών νευρώνων του κεντρικού νευρικού συστήματος (ΚΝΣ) έχει βρεθεί να συσχετίζεται με τη σοβαρότητα της γνωστικής εξασθένησης.
Εκτός από τις δράσεις της ως αναστολέας ακετυλοχολινεστεράσης, η δονεπεζίλη έχει βρεθεί ότι δρα ως ισχυρός αγωνιστής του υποδοχέα σ <sub id="mwsA">1 (Κί = 14.6 ηΜ), και έχει δειχθεί ότι παράγει συγκεκριμένες αντιαμνησιακές επιδράσεις σε ζώα κυρίως μέσω αυτής της δράσης.
Εξωτερικοί σύνδεσμοι
Κατηγορία:Πιπεριδίνες Κατηγορία:Φαινυλαιθέρες Κατηγορία:Φάρμακα που δρουν στο νευρικό σύστημα Κατηγορία:Αναστολείς ενζύμων
Δαμόκριτος
Ο Δαμόκριτος ήταν στρατηγός της Αχαϊκής Συμπολιτείας ο οποίος το 148 π.χ. στράφηκε κατά της Σπάρτης που είχε αποσκιρτήσει από αυτήν.
Νίκησε τους Σπαρτιάτες και ενσωμάτωσε πάλι την πόλη τους στην Συμπολιτεία.
Το γεγονός αυτό οδήγησε στην έντονη αντίδραση της Ρώμης κατά των Αχαιών.
Παραπομπές
Κατηγορία:Στρατηγοί Αχαϊκής Συμπολιτείας
Θέμπα Ν. Μασούκου
Ο '''Θέμπα Ν. Μασούκου''' (Themba Nhlanganiso Masuku, γεννήθηκε στις 7 Ιουλίου 1950) είναι πολιτικός από το Εσουατίνι, αναπληρωτής πρωθυπουργός από το 2018 και υπηρεσιακός πρωθυπουργός από τις 13 Δεκεμβρίου 2020. Υπηρέτησε ξανά ως αναπληρωτής πρωθυπουργός από το 2008 έως το 2013.
Πρώτα χρόνια
Ο Μασούκου γεννήθηκε στις 7 Ιουλίου 1950. Απέκτησε μεταπτυχιακό τίτλο ειδίκευσης από το Πανεπιστήμιο του Μισούρι.
Παραπομπές
Κατηγορία:Ηγέτες εν ενεργεία Κατηγορία:Πρωθυπουργοί του Εσουατίνι
Βερεγγάριος Ραϋμόνδος Α΄ της Βαρκελώνης
Ο Βερεγγάριος Ραϋμόνδος Α΄ της Βαρκελώνης ή Βερεγγάριος Ραϋμόνδος ο Κυφός, (κατ. Berenguer Ramon I el Corbat 1005 - 26 Μαΐου 1035) μέλος του Οίκου της Βαρκελώνης ήταν Κόμης της Βαρκελώνης (1018 - 1035). Ο Βερεγγάριος Ραϋμόνδος Α΄ της Βαρκελώνης ήταν δεύτερος γιος και διάδοχος του Ραμόν Μπορέλ της Βαρκελώνης και της συζύγου του Ερμεσίνδης της Καρκασσόν κόρης του Ρογήρου Α΄ της Καρκασσόν. Αναγνώρισε σαν επικυρίαρχο του τον Σάντσο Γκαρθές Γ΄ της Παμπλόνα από τον Οίκο των Χιμένεθ.
Ειρηνικός και θρησκευόμενος
Ο Βερεγγάριος Ραϋμόνδος Α΄ ήταν αινιγματική ιστορική μορφή με πολλές αμφιβολίες και θρύλους γύρω από το όνομα του, ήταν οπαδός της ειρήνης που κυριάρχησε σε όλη την περίοδο της ηγεμονίας του. Ακολούθησε ειρηνικές σχέσεις με όλες τις γειτονικές κομητείες και έπεισε τον γείτονα και πρώτο ξάδελφο του Ερμενγκόλ Β΄ του Ουρζέλ να πράξει το ίδιο. Τις ίδιες φιλικές σχέσεις ακολούθησε με τον Ούγο Α΄ Κόμη του Ενπούριες, τον Γουλιέλμο Β΄ του Μπεζαλού και τον Βιφρέδο Β΄ της Σερδάνια. Ο Βερεγγάριος Ραϋμόνδος Α΄ ήταν άνθρωπος τις εκκλησίας και πολύ θρησκευόμενος, είχε καλές σχέσεις με τον πάπα και πήγε για προσκύνημα στην Ρώμη (1032). Επισκέφτηκε πολλές φορές την Σαραγόσα και την Ναβάρρα όπου είχε επαφές με τον επικυρίαρχο του βασιλιά της Ναβάρρας και της Παμπλόνα Σάντσο τον Μέγα, μαζί του συζητούσε την κοινή αμυντική τους στάση απέναντι στους κόμητες της Τουλούζης. Οι κύριοι σύμβουλοι του ήταν ο συγγενής του Ηγούμενος Ολίβα, ο δικαστής Πονς Μποφίλ, ο Γκομπάου της Μπεζόρας και οι επίσκοποι Πέντρο της Ζιρόνα και Δεουδάδο της Βαρκελώνης. Θέσπισε νόμους με τους οποίους καθόρισε την απαλλαγή των ιδιοκτητών γης από την φορολογία (1025).